Suchinthana/ta-wikipedia huggingface dataset:
கிழக்கத்திய நாடுகளின் ஆய்வுகள்

கிழகத்திய நாடுகளின் ஆய்வுகள் ( Oriental studies ) அல்லது கீழை நாடுகளின் ஆய்வுகள் என்பது அண்மைக் கிழக்கு மற்றும் தொலை கிழக்கு சமூகங்கள் மற்றும் கலாச்சாரங்கள், மொழிகள், மக்கள், வரலாறு மற்றும் தொல்லியல் ஆகியவற்றைப் படிக்கும் கல்வித் துறையாகும். சமீபத்திய ஆண்டுகளில், இந்த பொருள் பெரும்பாலும் மத்திய கிழக்கு ஆய்வுகள் மற்றும் ஆசிய ஆய்வுகளின் புதிய சொற்களாக மாற்றப்பட்டுள்ளது. ஐரோப்பாவில் பாரம்பரிய கீழை ஆய்வுகள் இன்று பொதுவாக இசுலாமிய ஆய்வுகளின் ஒழுக்கத்தில் கவனம் செலுத்துகின்றன. மேலும் சீனாவின் ஆய்வு, குறிப்பாக பாரம்பரிய சீனா, பெரும்பாலும் சீனவியல் என்று அழைக்கப்படுகிறது. பொதுவாக கிழக்கு ஆசியாவின் ஆய்வு, குறிப்பாக அமெரிக்காவில், பெரும்பாலும் கிழக்கு ஆசிய ஆய்வுகள் என்று அழைக்கப்படுகிறது.

பின்னணி 
" ஓரியண்ட் " என்று முன்னர் அறியப்பட்ட இப்பகுதியின் ஐரோப்பிய ஆய்வு முதன்மையாக மத மூலங்களைக் கொண்டிருந்தது. இது சமீப காலம் வரை ஒரு முக்கிய உந்துதலாக இருந்தது. ஐரோப்பாவில் உள்ள ஆபிரகாமிய மதங்கள் (கிறிஸ்தவம், யூதம் மற்றும் இசுலாம்) மத்திய கிழக்கில் தோன்றியதிலிருந்து மற்றும் 7 ஆம் நூற்றாண்டில் இசுலாத்தின் எழுச்சியின் காரணமாக இது ஓரளவு இருந்தது. இதன் விளைவாக, அந்த நம்பிக்கைகளின் தோற்றம் மற்றும் பொதுவாக மேற்கத்திய கலாச்சாரத்தின் மீது அதிக ஆர்வம் ஏற்பட்டது. இடைக்கால அரபு மருத்துவம் மற்றும் இசுலாமிய மெய்யியல் மற்றும் அரபு மொழிக்கு கிரேக்க மொழிபெயர்ப்பில் இருந்து கற்றல் போன்றாவையும் நடுக்காலத்தில் ஒரு முக்கிய காரணியாக இருந்தது. மொழியியல் அறிவு கலாச்சாரங்கள் மற்றும் வரலாறு பற்றிய பரந்த ஆய்வுக்கு இது இட்டுச் சென்றது. மேலும் ஐரோப்பா பிராந்தியத்தில் அதன் செல்வாக்கை விரிவுபடத் தொடங்கியது. அரசியல் மற்றும் பொருளாதார காரணிகள், அதன் கல்விப் படிப்பில் வளர்ச்சியை ஊக்குவித்தன. 18 ஆம் நூற்றாண்டின் பிற்பகுதியில், பல்வேறு வழிகளில் கொண்டு வரப்பட்ட கலைப்பொருட்கள் ஐரோப்பா முழுவதிலும் உள்ள அருங்காட்சியகங்களில் காட்சிக்கு வைக்கப்பட்டதால், தொல்லியல் துறையின் மீதும் பரந்த ஐரோப்பிய மக்களுக்கு ஒரு இணைப்பாக மாறியது.

இதனையும் காண்க 

 பௌத்தவியல்
 பட்டுப் பாதை
 சிமித்சோனிய நிறுவனம்
 தோக்கியோவின் தோயோ புன்கோ
 இந்தியாவின் குதா பக்ச் கிழக்கத்திய நூலகம்

மேற்கோள்கள்

வெளி இணைப்புகள்
 School of Oriental Studies at Universidad del Salvador, அர்கெந்தீனா
 Oriental Institute of the சிக்காகோ பல்கலைக்கழகம்
 American Center for Oriental Research
 The Department of Near Eastern Languages and Civilizations at ஆர்வர்டு பல்கலைக்கழகம்
 The Institute of Oriental Culture at டோக்கியோ பல்கலைக்கழகம்
 Institute for Research in Humanities at the கியோட்டோ பல்கலைக்கழகம்
 Wydział Orientalistyczny UW – Strona Wydziału Orientalistycznego Uniwersytetu Warszawskiego The Faculty of Oriental Studies at the University of Warsaw
 Asiatica Association, இத்தாலி
 Faculty of Oriental Studies at the ஆக்சுபோர்டு பல்கலைக்கழகம்
 Oriental Collections at Bulgarian National Library
 Uppsala University in சுவீடன்
 Ancient Indian & Iran Trust, London UK

கட்டுரைகள் 
 Dictionary of the History of Ideas: China in Western Thought and Culture
 John E. Hill, translation in his e-edition of Hou Hanshu
 Edward Said's Splash The impact of Edward Said's book on Middle Eastern studies, by Martin Kramer.
 Frontier Orientalism — an article by Austrian anthropologist Andre Gingrich
 Edward Said and the Production of Knowledge
 Orientalism as a tool of Colonialism
 

ஆய்வு
இருசோடியம் குளூட்டாமேட்டு

இருசோடியம் குளூட்டாமேட்டு (Disodium glutamate) என்பது Na2C5H7NO4) என்ற மூலக்கூற்று வாய்பாடால் விவரிக்கப்படும் ஒரு வேதிச் சேர்மமாகும். டைசோடியம் குளூட்டாமேட்டு என்ற பெயராலும் இது அறியப்படுகிறது. குளூட்டாமிக் அமிலத்தின் சோடியம் உப்பாக கருதப்படும் இச்சேர்மம் உமாமி என்ற சுவையை வழங்கும் ஒரு சுவையூட்டும் முகவராகப் பயன்படுத்தப்படுகிறது. எத்தனாலில் இருசோடியம் குளூட்டாமேட்டு சிறிதளவு கரையும். எலிகளுக்கு வாய்வழியாக கொடுக்கப்படும்போது இருசோடியம் குளூட்டாமேட்டின் உயிர்கொல்லும் அளவு 16600 மி.கி.மி.கி ஆகும்.

தயாரிப்பு
இரண்டு மோலாருக்குச் சமமான சோடியம் ஐதராக்சைடுடன் குளூட்டாமிக் அமிலத்தை சேர்த்து நடுநிலையாக்கல் வினைக்கு உட்படுத்துவதன் மூலம் இருசோடியம் குளூட்டாமேட்டை உருவாக்க முடியும்.

மேலும் காண்க
மோனோ சோடியம் குளூட்டாமேட்டு

மேற்கோள்கள்

குளூட்டாமேட்டுகள்
கரிம சோடியம் உப்புகள்
கரிமச் சேர்மங்கள்
பிரைமேலா டுடெசோனா

பிரைமேலா டுடெசோனா என்பது பைலோட்ரிக்கேசியே குடும்பத்தில் உள்ள ஒரு வகை பாசி வகையாகும். இது பனாமாவை உட்பிரதேசமாகக் கொண்டுள்ள தாவரமாகும். துணை வெப்பமண்டல அல்லது வெப்பமண்டல ஈரமான தாழ்நில காடுகள் போன்றவைகளை வாழிடமாகக் கொண்டுள்ள இது, வாழ்விட இழப்பால் அச்சுறுத்தப்படுகிறது.

மேற்கோள்கள்

மிக அருகிய இனங்கள்
சோடியம் அம்மோனியம் டார்ட்டரேட்டு

சோடியம் அம்மோனியம் டார்ட்டரேட்டு (Sodium ammonium tartrate) என்பது C4H8NNaO6 என்ற மூலக்கூற்று வாய்பாடால் விவரிக்கப்படும் ஒரு வேதிச் சேர்மமாகும். Na(NH4)[O2CCH(OH)CH(OH)CO2] என்று அமைப்பு வாய்பாட்டால் இதை குறிப்பிடுவர். அம்மோனியா மற்றும் சோடியம் ஐதராக்சைடுடன் டார்ட்டாரிக் அமிலத்தைச் சேர்த்து  நடுநிலையாக்கல் வினைக்கு உட்படுத்துவதன் மூலம் சோடியம் அம்மோனியம் டார்ட்டரேட்டு உப்பு பெறப்படுகிறது.  லூயிசு பாசுட்டர் சோடியம் அம்மோனியம் டார்ட்டரேட்டின் நான்குநீரேற்று ஆடி எதிருரு படிகங்களை தன்னிச்சையான ஆடிஎதிருரு கூறாக்கம் மூலம் பெற்றார். இவரது கண்டுபிடிப்பு ஒளியியல் செயல்பாடு பற்றிய ஆய்வுக்கு வழிவகுத்தது. இறுதியில் பரந்த தாக்கங்களைக் கொண்டதாகவும் காட்டப்பட்டது. இந்த உப்பின் பல மாற்றங்கள் எக்சுகதிர் படிகவியல் மூலம் ஆய்வு செய்யப்பட்டுள்ளன. இதில் சுழிமாய்க் கலவை  உட்பட, இது ஒற்றை நீரேற்றாக படிகமாகிறது.

தொடர்புடைய சேர்மங்கள்
NaKO2CCH(OH)CH(OH)CO2(H2O)4 என்ற வாய்பாட்டைக் கொண்ட பொட்டாசியம் சோடியம் டார்ட்டரேட்டு என்ற பெர்ரோமின் வேதிப்பொருள் முதன்முதலில் கண்டுபிடிக்கப்பட்டது. இது ரோச்செல்லி உப்பு என்றழைக்கப்படுகிறது.

மேற்கோள்கள்

கரிம சோடியம் உப்புகள்
டார்ட்டரேட்டுகள்
கரிமச் சேர்மங்கள்
இரட்டை உப்புகள்
அமோனியம் சேர்மங்கள்
முகமது யாசர்

முகமது யாசர் (Mohd Yasser) இந்தியாவைச் சேர்ந்த ஒரு தடகள விளையாட்டு வீரர் ஆவார். 1993 ஆம் ஆண்டு திசம்பர் மாதம் 24 ஆம் தேதியன்று இவர் பிறந்தார். ஆண்கள் குண்டு  எறிதல் விளையாட்டில் முழங்கைக்கு கீழே அல்லது மேலே பாதிக்கப்பட்டுள்ளோருக்கான  எப்46 பிரிவில் இந்தியாவின் சார்பாக  போட்டியிடுகிறார்.

ஆரம்ப கால வாழ்க்கை 
யாசருக்கு 8 வயதாக இருந்தபோது தனது கையை இழந்தார்.

தொழில் 
இந்தோனேசியாவின் இயாகார்த்தாவில் 2018  ஆம் ஆண்டு நடைபெற்ற ஆசிய இணை விளையாட்டுப் போட்டியில் இந்தியாவைப் பிரதிநிதித்துவப்படுத்தினார்.  அங்கு இவர் வெண்கலப் பதக்கம் வென்றார்.  உலக இணை  தடகளப் போட்டியின் 2021 ஆம் ஆண்டுக்கான துபாய் கிராண்டு  பிரிக்சில் யாசர் 14.58 மீ தூரம் குண்டு எறிந்து தங்கப் பதக்கத்தை வென்றார். 

2018 ஆம் அரசாங்கத்தால்  வாக்குறுதியளிக்கப்பட்ட ஊக்கத் தொகை ரூபாய் 50 இலட்சம் கிடைக்காததற்காக யாசர் தனது ஏமாற்றத்தை வெளிப்படுத்தினார்.  இத்தொகை இறுதியில் 2020 ஆம் ஆண்டு யாசருக்கு வழங்கப்பட்டது.

மேற்கோள்கள்

புற இணைப்புகள் 

 Mohd Yasser at the International Paralympic Committee 
 Mohd Yasser on Instagram
வாழும் நபர்கள்
1993 பிறப்புகள்
இந்தியத் தடகள வீரர்கள்
உரூபினா யாதவ்

உரூபினா யாதவ் (Rubina Yadav)  இந்தியாவைச் சேர்ந்த ஒரு தடகள வீராங்கனையாவார். 2001 ஆம் ஆண்டு சனவரி மாதம் 14 ஆம் தேதியன்று இவர் பிறந்தார். அரியானா மாநிலத்தைச் சேர்ந்த இவர்  உயரம் தாண்டுதல் போட்டியில் இந்தியாவின் சார்பாக பங்கேற்ரு விளையாடுகிறார்.  இந்திய தடகள அணியிலும் உரூபினா அங்கம் வகித்தார். 2022 ஆம் ஆண்டு சீனாவின் காங்சூவில்  நடைபெற்ற ஆசிய விளையாட்டுப் போட்டிகளில் உயரம் தாண்டுதல் நிகழ்வில்   ஒன்பதாவது இடத்தைப் பிடித்தார்.   ஏப்ரல் மாதம், பெங்களூரில் உள்ள சிறீ கண்டீரவா விளையாட்டரங்கில்  நடந்த மூன்றாவது இந்திய கிராண்ட் பிரிக்சு  போட்டியில் ஆசிய விளையாட்டுப் போட்டிக்கான தகுதிச் சாதனையை அவர் எட்டினார். 1.80 மீ உயரம் தகுதியளவாக இருந்த நிலையில் இவர் 1.81 மீ உயரம் தாண்டி தகுதி பெற்றார். இன்சுபயர் விளையாட்டு நிறுவனத்தில் உரூபினா பயிற்சி பெற்றார்.

தொழில் 

 2023: மே மாதம், ராஞ்சியின் மொராபாடியில் உள்ள பிர்சா முண்டா கால்பந்து மைதானத்தில் நடைபெற்ற 26 ஆவது தேசிய கூட்டமைவு  கோப்பை மூத்தோர் தடகள வெற்றியாளர் போட்டியில்  1.80மீ  உயரம் தாண்டி தங்கம் வென்றார். 
 2023: சூலை மாதம், தாய்லாந்தின் பாங்காக்கில் உள்ள சுபச்சலசாய் தேசிய விளையாட்டரங்கில்  நடந்த ஆசிய தடகள வெற்றியாளர் போட்டியில்  இந்தியாவைப் பிரதிநிதித்துவப்படுத்தினார். 
 2019: அக்டோபரில், ராஞ்சியில் நடந்த 59 ஆவது தேசிய ஓபன் தடகள வெற்றியாளர் போட்டியில் தங்கம் வென்றார்.

மேற்கோள்கள்

புற இணைப்புகள் 
 உலக தடகளப் போட்டியில் உரூபினா யாதவ்

2001 பிறப்புகள்
வாழும் நபர்கள்
இந்தியத் தடகள வீரர்கள்
அங்கிதா தியானி

அங்கிதா தியானி  (Ankita Dhyani)  இந்தியாவைச் சேர்ந்த ஒரு தடகள வீராங்கனையாவார். 2002 ஆம் ஆண்டு பிப்ரவரி மாதம் 5 ஆம் தேதியன்று இவர் பிறந்தார்.  உத்தராகண்டம்  மாநிலத்தைச் சேர்ந்த  இவர் நடுத்தர தூரம் மற்றும் நீண்ட தூர ஓட்டப்பந்தயங்களில் இந்தியாவின் சார்பாக பங்கேற்று விளையாடுகிறார். 2022 ஆம் ஆண்டு சீனாவின் காங்சூவில்  நடைபெற்ற ஆசிய விளையாட்டுப் போட்டியில் 5000 மீட்டர் ஓட்டப் பந்தயத்திற்கான இந்தியத் தடகள அணியில் இவர் இடம் பெற்றார்.

ஆரம்ப கால வாழ்க்கை 
உத்தரகண்டம் மாநிலம் பவுரி கர்வால் மாவட்டத்தில் உள்ள மரோதா கிராமம் அங்கிதாவின் கிராமமாகும். கடல் மட்டத்திலிருந்து 1400 மீட்டர் உயரத்தில் உள்ள தனது கிராமத்தில் இராணுவத் தேர்வுகளுக்குப் பயிற்சியெடுக்கும் பெரிய பையன்களுடன் சேர்ந்து அங்கிதா பயிற்சிக்காக ஓடினார்.

தொழில் 

 2023: மே மாதம், தாய்லாந்தில் நடந்த ஆசிய தடகள வெற்றியாளர்  போட்டியில் 1500 மீட்டர்  ஓட்டப் போட்டிக்கு தகுதி பெற்றார். 
 2021: சனவரியில், பஞ்சாபின் சங்ரூரில் நடந்த கூட்டமைப்பு கோப்பை சிறார் 20 வயதுக்குட்பட்டோருக்கான தடகள வெற்றியாளர் போட்டியில் 1500 மீ மற்றும் 5000 மீ இரண்டிலும் தங்கம் வென்றார். 
 2021: குவகாத்தியில் நடந்த இளையோர் தேசிய வெற்றியாளர் போட்டியில் 1500மீ மற்றும் 5000மீ இரண்டிலும் தங்கம் வென்றார்.  5000 மீ ஓட்டத்தில் இவர் 16:21.19 வினாடிகள் கடந்து, தேசிய சாதனையை உருவாக்கி, சுனிதா ராணி ஏற்படுத்திய 16:21.59 நிமிடங்கள் சாதனையை அழித்தார்.  
 2021: ஆகத்து மாதத்தில்  கென்யாவின் நைரோபியில் நடந்த 20 வயதுக்குட்பட்டோருக்கான உலக வெற்றியாளர் போட்டியில் 1500மீ மற்றும் 5000மீ போட்டிகளில் பங்கேற்றார். 
 2018: ஆந்திரப் பிரதேசத்தின் விசயவாடாவில் நடந்த இளையோர் தேசிய போட்டியில் 200 மீ ஓட்டத்தில் தங்கம் வென்றார்.
 2019: ராஞ்சியில் நடந்த இளையோர் தேசிய போட்டியில் 1500 மீ. போட்டியில் வெற்றி பெற்றார். 
 2019: புனேவில் நடந்த கேலோ இந்தியா இளையோர் விளையாட்டுப் போட்டியில்  1500 மீ மற்றும் 5000 மீ ஓட்டத்தில் தங்கம் வென்றார்.
 2020: கவுகாத்தியில் நடந்த கேலோ இந்தியா இளையோர் விளையாட்டுப் போட்டியில் 1500மீ மற்றும் 5000மீ ஓட்டத்தில் தங்கம் வென்றார்.

மேற்கோள்கள்

புற இணைப்புகள் 
 உலக தடகளப் போட்டியில் அங்கிதா தியானி

பௌரி கர்வால் மாவட்ட நபர்கள்
2002 பிறப்புகள்
வாழும் நபர்கள்
இந்தியத் தடகள வீரர்கள்
சிவநகர்

சிவநகர் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.

பாடசாலைகள் 
சிவநகர் தமிழ் வித்தியாலயம்

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
எர்மரசு அனல் மின் நிலையம்

எர்மரசு அனல் மின் நிலையம் (Yermarus Thermal Power Station) இந்தியாவின் கர்நாடக மாநிலம் ராய்ச்சூர் மாவட்டத்தில் உள்ள எர்மரசு கிராமத்தில் அமைந்துள்ள நிலக்கரி அடிப்படையிலான ஓர் அனல் மின் நிலையம் ஆகும். இந்த மின் உற்பத்தி நிலையம் கர்நாடக மின் கழகத்திற்கு சொந்தமானது. இது இந்தியாவின் முதல் 800 மெகா வாட்டு மீமாறுநிலைப் புள்ளி அனல் மின் நிலையம் ஆகும் பாரத் மிகு மின் நிறுவனம் இந்த மின் திட்டத்திற்கான பொறியியல், கொள்முதல் மற்றும் கட்டுமான ஒப்பந்ததாரராக உள்ளது..

மின்திறன்
எர்மரசு அனல் மின் நிலையத்தின் மின்திறன் 1600 மெகாவாட்டு (2x800 மெகாவாட்) திறன் ஆகும்.

மேற்கோள்கள்

கர்நாடகா அனல் மின் நிலையங்கள்
ராய்ச்சூர் மாவட்டம்
கூகல், (தேவதுர்கா)

கூகல் (Googal) இந்தியாவின் கர்நாடக மாநிலத்தில் உள்ள ராய்ச்சூர் மாவட்டத்தின் தேவதுர்கா தாலுக்காவில் உள்ள ஒரு கிராமமாகும். சில சமயங்களில் இக்கிராமம் கூகுள் எனவும் உச்சரிக்கப்படுகிறது. கூகல் கிராமம் கிருட்டிணா நதிக்கரையில் அமைந்துள்ளது. அல்லாமா பிரபுவுக்கு அர்ப்பணிக்கப்பட்ட குகைக் கோயிலுக்கு இக்கிராமம் பிரபலமானதாகும். கூகல் என்ற பெயர் பாடும் கல் என்ற பொருள் கொண்ட கூகுவ கல்லு என்ற சொற்களிலிருந்து வந்ததாக இங்கு நம்பபபடுகிறது. அதாவது நதி நீர் தாக்கும் போது ஒலி எழுப்பும் பாறைகளிலிருந்து இச்சொற்கள் பெறப்பட்டது என்று புராணக்கதை கூறுகிறது. மாவட்டத் தலைமையகமான ராய்ச்சூரில் இருந்து கூகல் கிராமம் 50 கிமீ தொலைவில், வடமேற்கு திசையில் அமைந்துள்ளது.

இந்திய மக்கள் தொகை கணக்கெடுப்பு 2011 தகவலின்படி குகால் கிராமத்தின் இருப்பிடக் குறியீடு அல்லது கிராமக் குறியீடு 600637 ஆகும். குகால் கிராமம் துணை மாவட்டத் தலைமையகமான தேவதுர்காவிலிருந்து 24 கிமீ தொலைவிலும், மாவட்டத் தலைமையகமான ராய்ச்சூரில் இருந்து 40 கிமீ தொலைவிலும் அமைந்துள்ளது. 2009 புள்ளிவிவரங்களின்படி, குகால் கிராமம் ஒரு கிராம பஞ்சாயத்து ஆகும்.

மேலும் காண்க
மசுக்கி
ராய்ச்சூர்

மேற்கோள்கள்

கர்நாடகம்
ராய்ச்சூர் மாவட்டம்
சிறியத் தேன்வழிகாட்டி

சிறியத் தேன்வழிகாட்டி (Lesser honeyguide)(இண்டிகேட்டர் மைனர்) என்பது இண்டிகேடோரிடே குடும்பத்தில் உள்ள ஒரு பறவை சிற்றினம் ஆகும்.

சரகம் 
இது அங்கோலா, பெனின், போட்சுவானா, புர்கினா பாசோ, புருண்டி, கேமரூன், மத்திய ஆப்பிரிக்கக் குடியரசு, சாட், கொங்கோ குடியரசு, காங்கோ மக்களாட்சிக் குடியரசு, கோட்டிவார், எக்குவடோரியல் கினி, எரித்திரியா, எசுவாத்தினி, கபோனியா, எத்தியோப்பியா, கானா, கினி, கினி-பிசாவு, கென்யா, லெசோத்தோ, லைபீரியா, மலாவி, மாலி, மொசாம்பிக், நமீபியா, நைஜர், நைஜீரியா, உருவாண்டா, செனிகல், சியேரா லியோனி, சோமாலியா, தென்னாப்பிரிக்கா, சூடான், தான்சானியா, சாம்பியா ஆகிய நாடுகளில் காணப்படுகிறது.

படங்கள்

மேற்கோள்கள்

வெளி இணைப்புகள் 

 Lesser honeyguide - The Atlas of South African Birds இல் உள்ள இனங்கள் உரை .
 யூடியூப் வீடியோ: லெசர் ஹனிகைட் (இன்டிகேட்டர் மைனர்)

சகாரா கீழமை ஆப்பிரிக்கப் பறவைகள்
மதகிரி

மதகிரி (Madagiri) இந்தியாவின் கர்நாடக மாநிலத்தில் உள்ள ராய்ச்சூர் மாவட்டத்தின் சிர்வார் தாலுக்காவில் உள்ள ஒரு கிராமமாகும். சில சமயங்களில் இக்கிராமம் மதிகிரி, மதகெரா என்ற பெயராலும் அழைக்கப்படுகிறது. ராய்ச்சூர் மாவட்டத்தில் பருத்தி விளையும் மிகப்பெரிய கிராமமாக மதகிரி பிரபலமான கிராமமாகும்.

வரலாறு
கர்நாடகாவில் கிராம பஞ்சாயத்துகள் வருவதற்கு முன்பு மண்டல் பஞ்சாயத்துகள் செயல்பட்டு வந்தன. கர்நாடகாவில் உள்ள பல மண்டல பஞ்சாயத்துகளில் மதகிரி மண்டல் பஞ்சாயத்தும் ஒன்றாகும். இந்த மண்டல பஞ்சாயத்தின் கீழ் மதகிரி, அள்ளி ஓசூர், சகபாவி, மச்சனூர், கணதிண்ணி, லக்கதிண்ணி, துபடூர், பொம்மனாலா, இயல்பூர் ஆகிய கிராமங்கள் இருந்தன. பஞ்சாயத்து ராச் சட்டம் 1993 ஆம் ஆண்டின் படி மதகிரி மண்டல் பஞ்சாயத்து நிறுத்தப்பட்டு, அதற்கு பதிலாக மதகிரி கிராமப் பஞ்சாயத்து ஆக செயல்படுகிறது.

மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மதகிரியில் 2332 பெண்கள் மற்றும் 2289 ஆண்கள் என மொத்தம் 4621 பேர் வசித்தனர்.

மேலும் காண்க
மசுக்கி
ராய்ச்சூர்
கூகல், (தேவதுர்கா)

மேற்கோள்கள்

புற இணைப்புகள்
 http://Raichur.nic.in

கர்நாடகம்
ராய்ச்சூர் மாவட்டம்
தெலுக் பாத்திக்

தெலுக் பாத்திக் (ஆங்கிலம்: Teluk Batik; மலாய்: Teluk Batik; சீனம்: 直落蜡染) என்பது மலேசியா, பேராக் மாநிலம், மஞ்சோங் மாவட்டத்தில் (Manjung District) அமைந்துள்ள ஒரு கடற்கரை நகரம் ஆகும். பங்கோர் தீவை எதிர்நோக்கி அமைந்து இருக்கும் இந்தக் கடற்கரை நகரத்திற்கு அருகில் லூமுட், சித்தியவான் ஆகிய நகரங்கள் உள்ளன.

லூமுட் நகரத்தில் இருந்து 9.6 கி.மீ. தொலைவில் உள்ள இந்த நகரம், பேராக் மாநிலத்த்ல் மிகவும் புகழ்பெற்ற கடற்கரை நகரமாக அறியப்படுகிறது. இந்த நகரத்தின் கடற்கரை ஓர் அழகான விரிகுடாவில் அமைந்துள்ளது. விரிகுடாவின் ஒவ்வொரு முனையிலும் உயரமான நிலப்பரப்புகளுடன், காடுகளால் சூழப்பட்டு உள்ளது. தென்னை மரங்கள் மற்றும் இதர வகை ஊசியிலை மரங்களால் சூழப்பட்டு நிழலையும் வெப்பமண்டலச் சூழலையும் வழங்குகிறது.

சுத்தமான கடற்கரை

1960-ஆம் ஆண்டுகளில்தான் இந்த இடம் கண்டுபிடிக்கப்பட்டது. அதுவரையில் இது ஒரு காடுகள் நிறைந்த இடமாக இருந்தது. கடல் நீர் சுத்தமாகவும், கடற்கரை மணல் மிக மென்மையாகவும் உள்ளது. தெலுக் பாத்திக் கடற்கரையின் சுற்றியுள்ள மலைப்பகுதிகளில் குரங்கு வகையைச் சேர்ந்த குட்டி குரங்குகளும் அதிகமாக உள்ளன.

இங்குள்ள பல சிறுகடைகளில் நினைவுப் பொருட்கள், நீச்சல் தொடர்பான பொருட்கள், தொப்பிகள் மற்றும் கொசுவச் சட்டைகள், கடற்கரை விரிப்புகள், ரப்பர் பந்துகள் போன்றவை விற்கப்படுகின்றன. அத்துடன் இங்குள்ள கடைகளில் சிற்றுண்டிகள், பானங்கள், பனிக்கூழ் போன்றவையும் விற்கப்படுகின்றன. கழிப்பறைகள், குளியலறைகள் மற்றும் உடை மாற்றும் அறைகள் வழங்கப்பட்டுள்ளன.

கடற்கரையில் அதன் சொந்த கண்காணிப்பு கோபுரமும் (Baywatch Tower) உள்ளது. அங்கு உயிர் பாதுகாப்பு காவலர்கள் பயணிகளின் பாதுகாப்பில் ஈடுபட்டு வருகின்றனர்.

மேற்கோள்கள்

மேலும் காண்க 
 பங்கோர் தீவு
 லூமுட்
 சித்தியவான்
 ஸ்ரீ மஞ்சோங்
 ஆயர் தாவார்
 பந்தாய் ரெமிஸ்
 மஞ்சோங் மாவட்டம்

வெளி இணைப்புகள்

மலேசிய நகரங்கள்
பேராக் நகரங்கள்
விக்ரம் சிங் ஜக்கல்

விக்ரம் சிங் ஜக்கல் (Vikram Singh Jakhal) ஓர் இந்திய அரசியல்வாதி ஆவார். இவர் இராசத்தான் சட்டமன்ற உறுப்பினராக பணியாற்றுகிறார். இவர் பாரதிய ஜனதா கட்சியின் உறுப்பினராக நவல்கர் சட்டமன்றத் தொகுதியைப் பிரதிநிதித்துவப்படுத்துகிறார்.

2023 இராசத்தான் சட்டப் பேரவைத் தேர்தலைத் தொடர்ந்து, இவர் நவல்கர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் இந்தியத் தேசிய காங்கிரசின் வேட்பாளரான ராஜ்குமார் சர்மாவை 23,180 வாக்குகள் வித்தியாசத்தில் தோற்கடித்தார்.

மேற்கோள்கள் 

ராஜஸ்தான் நபர்கள்
இந்திய அரசியல்வாதிகள்
வாழும் நபர்கள்
ரிது பனாவத்

ரிது பனாவத் (Ritu Banawat)(25 சனவரி 1984) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார். இவர் இராசத்தான் சட்டமன்றத்திற்கு 2023ஆம் ஆண்டு நடைபெற்ற தேர்தலில் பயானா சட்டமன்றத் தொகுதியில் போட்டியிட்டு வெற்றி பெற்றார். பனாவத் சுயேச்சையாகப் போட்டியிட்டு வெற்றி பெற்றார். இவர் பெற்ற வாக்குகள் 105,749.

மேற்கோள்கள் 

வாழும் நபர்கள்
இராசத்தான் சட்டமன்ற உறுப்பினர்கள்
1984 பிறப்புகள்
பால்முகுந்த் ஆச்சார்யா

பால்முகுந்த் ஆச்சார்யா (Balmukund Acharya)(பிறப்பு: சனவரி 1, 1976) என்பவர் ஓர் இந்திய அரசியல்வாதி ஆவார். இவர் தற்போது ஜெய்ப்பூர் ஆவா மகால் தொகுதியைப் பிரதிநிதித்துவப்படுத்தும் இராசத்தான் சட்டமன்ற உறுப்பினராக பணியாற்றுகிறார். இவர் பாரதிய ஜனதா கட்சியின் உறுப்பினர் ஆவார்.

தனிப்பட்ட வாழ்க்கை 
ஆச்சார்யா இந்து மதத்தின் பிரிவான ஹதோஜ் தாம் ஜெய்ப்பூரின் ஆச்சார்யா ஆவார்.

அரசியல் வாழ்க்கை 
2023 இராசத்தான் சட்டப் பேரவைத் தேர்தலைத் தொடர்ந்து, ஜெய்ப்பூரில் உள்ள ஆவா மகால் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள் 

1976 பிறப்புகள்
வாழும் நபர்கள்
இராசத்தான் சட்டமன்ற உறுப்பினர்கள்
தயோதயோனைல் புளோரைடு

தயோதயோனைல் புளோரைடு (Thiothionyl fluoride) என்பது S=SF2 என்ற மூலக்கூற்று வாய்பாடால் விவரிக்கப்படும் ஒரு வேதிச் சேர்மமாகும்.  F−S−S−F என்று அமைப்பு வாய்பாட்டாலும் இதை குறிப்பிடுவர். கந்தகமும் புளோரினும் சேர்ந்து உருவாகும் இச்சேர்மம்  இருகந்தக இருபுளோரைடு சேர்மத்தின் சமபகுதியமாகக் கருதப்படுகிறது.

தயாரிப்பு
நைட்ரசன் முப்புளோரைடுடன் கந்தகத்தை சேர்த்து வினைபுரியச் செய்தால் தயோதயோனைல் புளோரைடு உருவாகிறது.

NF3 + 3 S → S=SF2 + NSF

இது கார உலோக புளோரைடுகளுடன்  தொடர்பு கொள்ளும்போது இருகந்தக இருபுளோரைடிலிருந்து உருவாகிறது.

பொட்டாசியம் புளோரோசல்பைட்டு மற்றும் இருகந்தக இருகுளோரைடு ஆகியவவை வினையில் ஈடுபட்டாலும் தயோதயோனைல் புளோரைடு உருவாகிறது. 

2 KSO2F + S2Cl2 → S=SF2 + 2 KCl + 2 SO2

பண்புகள் 
தயோதயோனைல் புளோரைடு ஒரு நிறமற்ற வாயுவாகும். உயர் அழுத்தம் மற்றும் வெப்பநிலையில் இது கந்தக டெட்ராபுளோரைடு மற்றும் கந்தகமாக சிதைகிறது.

2 S=SF2 → SF4 + 3 S

ஐதரசன் புளோரைடுடன் தயோதயோனைல் புளோரைடு வினைபுரிந்து கந்தக டெட்ராபுளோரைடும் ஐதரசன் சல்பைடும் உருவாகின்றன.

S=SF2 + 2 HF → SF4 + H2S

தாழ் வெப்பநிலையில் கந்தக இருபுளோரைடுடன் ஒடுக்க வினையில் ஈடுபட்டு 1,3-இருபுளோரோ-முச்சல்பேன்-1,1-இருபுளோரைடாக ஒடுங்குகிறது

S=SF2 + SF2 → FS−S−SF3

மேற்கோள்கள்

கந்தகச் சேர்மங்கள்
புளோரைடுகள்
பன்வர் லால் சர்மா

பன்வர் லால் சர்மா (Bhanwar Lal Sharma) என்பவர் இந்திய அரசியல்வாதியும் இராசத்தானில் பாரதிய ஜனதா கட்சியின் முன்னாள் மாநிலத் தலைவரும் ஆவார். இவர் இராசத்தானின் ஆவா மகால் தொகுதியின் சட்டமன்ற உறுப்பினராக 1977 முதல் 2003 வரை பதவி வகித்தார். இவர் இராசத்தான் அரசில் உயர்கல்வி மற்றும் விளையாட்டுத்துறை அமைச்சராக இருந்தவர்.

சர்மா 29 மே 2020 அன்று தனது 95 வயதில் கோவிட் பெருந்தொற்று காரணமாக இறந்தார்.

மேற்கோள்கள் 

1925 பிறப்புகள்
2020 இறப்புகள்
இராசத்தான் சட்டமன்ற உறுப்பினர்கள்
பாரதிய ஜனதா கட்சி அரசியல்வாதிகள்
மசாகிதோ அன்சாய்

மசாகிதோ அன்சாய் (Masahito Anzai,安斎 正人,மசாடோ அஞ்சாய்,             
பிறப்பு :01-சூன்-1945) சப்பானிய சமூக விஞ்ஞானி மற்றும் தொல்பொருள் ஆராய்ச்சியாளர் ஆவார். தோகோகு கலை மற்றும் வடிவமைப்பு பல்கலைக்கழகத்தின் பேராசிரியர் ஆவார்.

சுயசரிதை 
1970 ஆம் ஆண்டு தொல்லியல் துறையில் டோக்கியோ பல்கலைக்கழகத்தில் பட்டம் பெற்ற இவர், பல ஆண்டுகளாக அதே பல்கலைக்கழகத்தில் உதவியாளராக இருந்தார். ஆனால் 2008 ஆம் ஆண்டு தோகோகு கலை மற்றும் வடிவமைப்பு பல்கலைக்கழகத்தில் பேராசிரியராக நியமிக்கப்பட்டார். இவர் குறிப்பாக சமூக தொல்லியல் மற்றும் பழங்கால சமூகத்தின் கட்டமைப்பில் பல புத்தகங்கள் மற்றும் ஆவணங்களை எழுதியுள்ளார். இவர் 2006 ஆம் ஆண்டு பழங்காலக் காலத்தில் பிராந்திய காலவரிசையின் ஒரு ஆய்வின் ஆசிரியராக இருந்தார். 2010 ஆம் ஆண்டு முதல் இவரது மிக சமீபத்திய பணி காலநிலை மாற்றத்தின் தொல்லியல் மற்றும் நவமன் கலாச்சாரத்தில் காலநிலை மாற்றம் ஆகியவற்றில் கவனம் செலுத்துகிறார்.

இணைப்புகள் 
 சினி

மேற்கோள்கள் 

வாழும் நபர்கள்
1945 பிறப்புகள்
தொல்லியலாளர்கள்
பினஸ் வாங்கி

பினசு வாங்கீ (Pinus wangii)  அல்லது  பொதுவாக குவாங்டாங் வெண் பைன் ( சீனம் )  என்பது பினாசியே குடும்பத்தில் உள்ள ஒரு ஊசியிலை இனமாகும்.

இது கான் மரபியல் பேராசிரியரான டாக்டர் ஷாவோ-பிங் வாங்  என்பவரின் பெயரால்  பெயரிடப்பட்டது.

பரவல் 
இந்த பைன் மரம் தெற்கு சீனாவின் யுனான் மாகாணத்தை தாயகமாகக் கொண்டது, அங்கு வென்ஷான் ப்ரிஃபெக்சரில் இரண்டு  இனங்கள்  வாழ்கின்றன.  இது வடக்கு வியட்நாமில் நிகழுமா என்பது  உறுதியற்றது. 

பைனசு வாங்கீ என்பது பன்னாட்டுத் தாவரவியல் செம்பட்டியலில் அழிந்து வரும் இனமாகும், தொடர்ந்து மரவெட்டலால் அச்சுறுத்தப்படுகிறது.  இது சீனாவில் இரண்டாம் தர தேசியப் பாதுகாப்பின் கீழ் உள்ளது.

மேற்கோள்கள் 

சீன மொழி வார்த்தைகளைக் கொண்ட கட்டுரைகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
அருகிய தாவரங்கள்
நீப்பத்துறை சென்னம்மாள் கோயில்

நீப்பத்துறை சென்னம்மாள் கோயில் என்பது இந்தியாவின், தமிழ்நாட்டில் தர்மபுரி மாவட்டம், டி. அம்மாபேட்டை என்ற ஊரில் அமைந்துள்ள ஒரு அம்மன் கோயிலாகும்.

அமைவிடம் 
சென்னம்மாள் கோயிலானது தருமபுரி மாவட்டம் அரூர் அருகே உள்ள வேடகட்டமடுவு ஊராட்சிக்கு உட்பட்ட டி. அம்மாபேட்டை என்ற சிற்றூரில் அமைந்துள்ளது. இக்கோயிலானது தருமபுரி மாவட்டம் மற்றும் திருவண்ணாமலை மாவட்டம் ஆகியவற்றுக்கு இடையில் பாயும் தென்பெண்ணை ஆற்றின் நடுவில் உள்ள பாறையில் அமைந்துள்ளது. இக்கோயில் தருமபுரி மாவட்டத்தின் எல்லைக்கு உட்பட்டது என்றாலும், திருவண்ணாமலை மாவட்டம் நீப்பத்துறை கிராமத்தின் வழியாக ஆற்றில் அமைக்கபட்ட தரைப்பாலம் வழியாகவே கோயிலுக்கு செல்ல முடியும்.

கோயில் அமைப்பு 
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. இது பரம்பரை அறங்காவலர் அமைப்பால் நிர்வகிக்கப்படுகிறது.

விழாக்கள் 
இக்கோயிலில் ஆடிப்பெருக்கு விழா சிறப்பாக கொண்டாடப்படுகிறது. அப்போது சுற்றுப்புற மாவட்டங்களில் இருந்து இலட்சக் கணக்கான பக்தர்கள் இங்கு வருகை புரிந்து அம்மனை வழிபடுவர்.

மேற்கோள்கள் 

தர்மபுரி மாவட்டத்திலுள்ள அம்மன் கோயில்கள்
இத்தாலியின் தூதரகம், பெர்லின்

இத்தாலிய தூதரகம், பெர்லின் (Italian Embassy in Berlin) ஜெர்மனிக்கான இத்தாலிய குடியரசின் அரசதந்திர பணி மற்றும் ஜெர்மனிக்கான இத்தாலியின் தூதரின் இருக்கை ஆகும்.  ஜெர்மனிக்கு ரோமில் ஒரு தூதரகம் உள்ளது மற்றும் மிலன் மற்றும் நாபொலியில் தூதரகங்கள் உள்ளன. ஜெர்மனிக்கும் இத்தாலிக்கும் இடையிலான உறவுகள் இத்தாலியின் ஒருங்கிணைப்புக்குப் பிறகு நிறுவப்பட்டன. இரண்டு மாநிலங்களும் வரலாற்று ரீதியாக, ஆஸ்திரிய சாம்ராஜ்யத்திற்கு எதிராக ஒன்றாகப் போராடியதிலிருந்து ஒரு சிறப்பு உறவை அனுபவித்து வருகின்றன. இத்தாலியும் ஜெர்மனியும் முக்கூட்டணியின் ஒரு பகுதியாக இருந்தன, இருப்பினும் அவை பெரும் போரின் போது எதிரிகளாக இருந்தன.

மேற்கோள்கள்

வெளி இணைப்புகள் 

 அதிகாரப்பூர்வ இணையதளம் 

செருமனி
மைக்ரிசாலசு உத்தாரகட்டி

மைக்ரிசாலசு உத்தாரகட்டி (Micrixalus uttaraghati) என்பது மைக்ரிசாலிடே குடும்பத்தில் உள்ள ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படுகிறது .

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும்.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
தவளைகள்
மேக்ரோமியா இராடா

மேக்ரோமியா இராடா (Macromia irata) என்பது மேக்ரோமிடே குடும்பத்தில் உள்ள தட்டாரப்பூச்சி சிற்றினமாகும். இது இந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரி ஆகும்.

விளக்கம் 
மே. இராடா மரகத-பச்சை நிற கண்கள் கொண்ட நடுத்தர அளவிலான தட்டாரப்பூச்சி ஆகும். இதன் மார்பு முதுகு அடர் பச்சை உலோக நிறத்திலும், பக்கவாட்டுப் பகுதி அடர் சிவப்பு-பழுப்பு நிறமாகவும், எலுமிச்சை-மஞ்சளால் குறிகளுடன் காணப்படும். கருப்பு வயிற்றுப்பகுதியானது எலுமிச்சை மஞ்சளால் குறிகளுடன் காணப்படும். உடலின் இரண்டாவது கண்டத்தின் மையத்தில் ஓரீணை வைர வடிவ புள்ளிகள் முத்துக்குப்பகுதியில்  கண்டத்தினை இரண்டாகப் பிரித்துக் காட்டுகின்றன. இந்தப் பிரிவின் வயிற்றுப் பகுதி ஓரங்கள் அடிவாரத்தில் பரந்த மஞ்சள் நிறத்திலிருக்கும். மூன்றாவது கண்டத்தில் ஓரீணை முக்கோணப் புள்ளிகள் முதுகுபுற மையத்தில் காணப்படும். கண்டங்கள் 4 முதல் 6 வரை, ஓரிணை  புள்ளிகள் நடு முதுகில் உள்ளன. ஏழாவது கண்டத்தின் அடித்தளத்தில் மூன்றில் ஒரு பங்கிலிருந்து பாதி வரை மஞ்சள் நிறத்திலானது. கண்டம் 8 குறுகிய அடித்தள வளையத்தைக் கொண்டுள்ளது. கண்டங்கள் 9 மற்றும் 10-இல் எவ்வித குறியீடுகளும் இல்லை. குத இணைப்புகள் கருப்பு நிறத்திலானது.

வாழிடம் 
இது பொதுவாக நீரோடைகளுக்கு அருகில் வனச் சாலைகளில் காணப்படும். இது மற்ற மேக்ரோமியா சிற்றினங்களிலிருந்து கண்டம் இரண்டில் காணப்படும் இரட்டை வைர வடிவ சேணம் மூலம் வேறுபடுகிறது.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
தட்டாரப்பூச்சி
அயோடின் மோனோகுளோரைடு

அயோடின் மோனோகுளோரைடு (Iodine monochloride) என்பது ICl என்ற மூலக்கூற்று வாய்பாடால் விவரிக்கப்படும் ஒரு வேதிச் சேர்மமாகும். ஆலசனிடை சேர்மமாக உருவாகும் இச்சேர்மம் செம்-பழுப்பு நிறத்தில் காணப்படுகிறது. அறை வெப்பநிலைக்கு அருகில் உருகும். அயோடின் மற்றும் குளோரின் ஆகியவற்றுக்கிடையிலான மின்னெதிர்தன்மையில் உள்ள வேறுபாடு காரணமாக, இந்த மூலக்கூறு மிகவும் இரசாயன முனைவுத்தன்மை கொண்டுள்ளது. மற்றும் I+ அயனியின் ஆதாரமாகவும் செயல்படுகிறது. 1814 ஆம் ஆண்டில் கே-லுசாக்கு என்பவரால் இச்சேர்மம் கண்டுபிடிக்கப்பட்டது. அயோடின் மோனோகுளோரைடு முதன் முதலில் கண்டறியப்பட்ட ஆலசனிடை சேர்மம் ஆகும்.

தயாரிப்பு
கீழுள்ள சமன்பாட்டின் படி, 1:1 மோலார் விகிதத்தில் ஆலசன்கள் இரண்டையும் இணைப்பதன் மூலம் அயோடின் மோனோகுளோரைடு தயாரிக்கப்படுகிறது.

I2 + Cl2 → 2 ICl

அயோடின் படிகங்கள் வழியாக குளோரின் வாயு அனுப்பப்படும் போது, அயோடின் மோனோகுளோரைடின் பழுப்பு நீராவியை  கவனிக்க முடியும். அடர் பழுப்பு அயோடின் மோனோகுளோரைடு திரவம் சேகரிக்கப்படுகிறது. அதிகப்படியான குளோரின் அயோடின் மோனோகுளோரைடை அயோடின் முக்குளோரைடாக மாற்றியமைக்கிறது:

ICl + Cl2 ⇌ ICl3

பல்லுருக்கள்
அயோடின் மோனோகுளோரைடு  இரண்டு உருக்களைக் கொண்டுள்ளது; கருப்பு நிற ஊசிகளாகக் காணப்படும் (செலுத்தப்படும் ஒளியால் சிவப்பு நிறம்) α-ICl, 27.2 ° செல்சியசு வெப்பநிலையில்  உருகும். மற்றொன்று கருப்பு நிற தகடுகளாகக் காணப்படும் β-ICl (செலுத்தப்படும் ஒளியால் சிவப்பு நிறம்) 13.9 ° செல்சியசு வெப்பநிலையில் உருகும். 

இரண்டு பல்லுருக்களின் படிக அமைப்புகளிலும் மூலக்கூறுகள் குறுக்கு நெடுக்கான சங்கிலிகளில் அமைக்கப்பட்டிருக்கும். β-ICl, P21/c என்ற இடக்குழுவுடன் ஒற்றைச்சரிவச்சு படிகவமைப்பில் காணப்படும்.

வினைகள்
அயோடின் மோனோகுளோரைடு HF மற்றும் HCl போன்ற அமிலங்களில் கரையக்கூடியது ஆனால் தூய நீருடன் வினையில் ஈடுபட்டு HCl, அயோடின் மற்றும் அயோடிக் அமிலத்தை உருவாக்குகிறது.
Cl + H2O → HCl + HI + 1⁄2O2 
2 ICl + H2O → 2 HCl + I2 + 1⁄2O2
5 ICl + 3 H2O → 5 HCl + HIO3 + 2 I2

பயன்கள்
கரிமத் தொகுப்பு வினைகளில் ICl ஒரு பயனுள்ள வினையாக்கியாகும். சில அரோமாட்டிக்கு அயோடைடுகளின் தயாரிப்பில் எலக்ட்ரான் கவரி அயோடின் மூலமாக இது பயன்படுத்தப்படுகிறது. அயோடின் மோனோகுளோரைடு C-Si பிணைப்புகளையும் பிளவுபடுத்துகிறது.

ICl சேர்மம் ஆல்க்கீன்களில் உள்ள இரட்டைப் பிணைப்புகளுடன் சேர்ந்து குளோரோ-அயோடோ ஆல்கேன்களை கொடுக்கிறது. 

RCH=CHR′ + ICl → RCH(I)–CH(Cl)R′

சோடியம் அசைடு முன்னிலையில் இத்தகைய வினைகள் நடக்கும் பொழுது அயோடோ-அசைடு RCH(I)–CH(N3)R′ உருவாகும்.

அசிட்டிக் அமிலத்தில் கரைந்த அயோடின் மோனோகுளோரைடு கரைசல் ஒரு பொருளின் அயோடின் மதிப்பை தீர்மானிக்கப் பயன்படுகிறது.

குளோரேட்டுடன் வினையாற்றுவதன் மூலம் அயோடேட்டுகளைத் தயாரிக்கவும் இதைப் பயன்படுத்தலாம். குளோரின் ஓர் உடன் விளைபொருளாக வெளியிடப்படுகிறது.

அயோடின் மோனோகுளோரைடு என்பது லூயிசு அமிலமாகும்.  இது இருமெத்தில் அசிட்டமைடு  மற்றும் பென்சீன் போன்ற லூயிசு காரங்களுடன் 1:1 கூட்டுசேர் பொருள்களை உருவாக்குகிறது.

மேற்கோள்கள்

அயோடின் சேர்மங்கள்
குளோரைடுகள்
ஆக்சிசனேற்றிகள்
இடைஉப்பீனி சேர்மங்கள்
ஈரணு மூலக்கூறுகள்
கோபல்ல கிராமம்

கோபல்ல கிராமம் (Gopalla Grammam)  என்பது கி. ராஜநாராயணன்  எழுதிய தமிழ் புதினமாகும். இதன் தொடர்ச்சியாக, கோபல்லபுரத்து மக்கள்  1989 இல் வெளியானது.

கதை

பருந்துப் பார்வை 
இந்தியாவின் இன்றைய ஆந்திரப் பிரதேசத்தில் உள்ள ஒரு சிறிய கிராமத்தில் உள்ள ஒரு பெரிய குடும்பத்தினர், தெற்கே பயணித்து, இறுதியில் தமிழ்நாட்டின் கோவில்பட்டிக்கு அருகே ஒரு இடத்தைக் கண்டறிந்து குறியேறுவது பற்றி இப்புதினம் விவரிக்கிகிறது. இந்த புதினத்தில் ஆந்திரத்தில் மொகலாய மன்னர்களின் காலக்கட்டம், இந்தியாவின் தென் பகுதியில் உள்ள பிற இராச்சியங்களின் மாற்றங்கள், இந்தியா மீதான பிரித்தானியர் படையெடுப்பு, பின்னர் இந்திய விடுதலைப் போராட்டத்தின் ஒரு பகுதி ஆகியவை அடங்கியுள்ளன. கி. ராஜநாராயணன் தென்னிந்தியாவின் வாய்மொழி மரபுகளில் புலம்பெயர்தல் பற்றிய கதைகளின் தொகுப்பாக இதில் குறிப்பிட்டுள்ளார். கதையின் ஊடாக, தென்னிந்தியாவில் நவீன உள்கட்டமைப்பு உருவாவதை புதினம் காட்டுகிறது. ஆங்கிலேயர் ஆட்சியை இந்திய மக்கள் எப்படி ஏற்றுக்கொண்டார்கள் என்பதற்கான அரிதான ஆவணப்படுத்தப்பட்ட நிகழ்வுகளையும் இந்தப் புதினம் காட்டுகிறது.

பாராட்டுகள் 
இதன் தொடர்ச்சியான கோபல்லபுரத்து மக்கள் 1991 இல் சாகித்ய அகாடமி விருதைப் பெற்றது. எழுத்தாளரும் இலக்கிய விமர்சகருமான ஜெயமோகன் கோபல்ல கிராமம் மற்றும் அதன் தொடர்ச்சியான கோபல்லபுரத்து மக்கள் பற்றிய விரிவான விமர்சனத்தை எழுதினார். மேலும் புதினங்களில் ஒரு புதிய வகையைத் தொடங்கிய முன்னோடி புதினங்களாக அவற்றைக் கருதுகிறார்.

கோபல்ல கிராமம் இரண்டு வெவ்வேறு பதிப்பகங்களால் ஆங்கிலத்தில் மொழிபெயர்க்கப்பட்டுள்ளது. விஷ்ணுபுரம் யு.எஸ்.ஏ மற்றும் எம் விஜயலட்சுமி ஆகிய இருவரும் கோபல்ல கிராமத்தை மொழிபெயர்த்துள்ளனர்.

மேற்கோள்கள் 

தமிழ்ப் புதினங்கள்
பிரடெரிக் சார்லசு பிரேசர்

பிரடெரிக் சார்லசு பிரேசர் (Frederic Charles Fraser)(15 பிப்ரவரி 1880, வூல்விச்சில் – 2 மார்ச் 1963, லின்வுட்டி) என்பவர் தட்டாரப்பூச்சிகள் குறித்து நிபுணத்துவம் பெற்ற ஓர் இங்கிலாந்து நாட்டினைச் சார்ந்த பூச்சியியல் வல்லுநர் ஆவார். இவர் இள பேரையராக பதவியில் ஓர் அறுவை சிகிச்சை நிபுணராக இந்தியாவில் இராணுவ சேவையைத் தொடர்ந்தார். பிரேசர் தட்டாரப்பூச்சிகள் குறித்த ஆய்வுப் பணிகளுக்கு தன் வாழ்க்கையினை அர்ப்பணித்தார். இலண்டன் இயற்கை வரலாற்று அருங்காட்சியகத்தில் இவரது சேகரிப்பு பராமரிக்கப்படுகிறது. ஏ. எரிக் கார்ட்னருடன் பிரேசரின் கடிதப் பரிமாற்றம் இந்த அருங்காட்சியகத்தின் நூலகத்தில் உள்ளது. ஐரிஷ் தட்டாரப்பூச்சியியலாளர் நியால் மெக்நீலுடன் பிரேசரின் கடிதப் பரிமாற்றம் ஆக்சுபோர்டு பல்கலைக்கழக அருங்காட்சியகத்தில் உள்ளது. இவர் அரச பூச்சியியல் கழகத்தின் சக உறுப்பினராக இருந்தார்.

தேர்ந்தெடுக்கப்பட்ட படைப்புகள் 
 1933 The Fauna of British India, Including Ceylon and Burma including Burma and Ceylon Odonata. 1. Introduction, Coenagriidae. New Delhi.423pp.
 1934 The Fauna of British India, Including Ceylon and Burma including Burma and Ceylon Odonata. 2. Agriidae, Gomphidae. New Delhi.398 pp, 120 figures, 1 coloured plate.
 1936 The Fauna of British India, Including Ceylon and Burma including Burma and Ceylon Odonata. 3. Cordulegasteridae, Aeshnidae, Libellulidae. 461 p.
 1954 The Origin and Descent of the Order Odonata based on the Evidence of persistent archaic Characters. Proceedings of the Royal Entomological Society of London.Ser.B, 23: 89-95
 1957 A reclassification of the order Odonata R. Zool. Soc. N.S.W., Sydney, Australia, 155 pp.
 1960 A handbook of the dragonflies of Australasia: with keys for the identification of all species R. Zool. Soc. N.S.W., Sydney, Australia, 67 pp. + 27 plates.

மேற்கோள்கள்

ஆதாரங்கள் 

 அனான். [எஃப்சி ஃப்ரேசர்] என்டோம். திங்கள். மேக். , 99, 1963, பக். 96 ஒரு உருவப்படம் உட்பட.

வெளி இணைப்புகள் 

 Works by or about Frederic Charles Fraser at Internet Archive

1963 இறப்புகள்
1880 பிறப்புகள்
விலங்கியலாளர்கள்
ஆரிசின் (திரைப்படம்)

ஆரிசின் (Origin (film)) என்பது 2023 ஆம் ஆண்டு வெளியிடப்பட்ட ஆங்கிலத் திரைப்படம் ஆகும். இது  அவா டுவெர்னே (Ava DuVernay) எழுதி, இயக்கிய அமெரிக்க வாழ்க்கை வரலாற்று நாடகத் திரைப்படமாகும். இது இசபெல் வில்கர்சனின், சாதி: நமது அதிருப்தியின் தோற்றம்  (Caste: The Origins of Our Discontents) என்ற புத்தகத்தை அடிப்படையாகக் கொண்டு எடுக்கப்பட்டதாகும். இது அமெரிக்காவில் இனவெறியை, ஒரு சாதி அமைப்பின் அடிப்படையில் விவரிக்கிறது.

ஜான் பெர்ந்தால், வேரா ஜோன் பெர்ந்தல், ஆட்ரா மெக்டொனால்ட், நீசி நாஷ்-பெட்ஸ், நிக் ஆஃபர்மேன், பிளேர் அண்டர்வுட் ஆகியோருடன் அவுன்ஜானு எல்லிஸ்-டெய்லர் வில்கர்சனாக நடித்துள்ளார்.

இத்திரைப்படமானது, 80வது வெனிஸ் சர்வதேச திரைப்பட விழாவில் கோல்டன் லயனுக்காக, செப்டம்பர் 6, 2023 அன்று திரையிடப்பட்டது. அதனால், ஆரிசின் விருதுக்காக தேர்ந்தெடுக்கப்பட்டது. பிறகு, நியான் நிறுவனத்தார், டிசம்பர் 8, 2023 அன்று சில குறிப்பிட்ட திரையரங்குகளில் வெளியிடப்பட்டது. பின்பு,  சனவரி 19, 2024 அன்று, பிற திரையரங்குகளில் திரையிட வெளியிட அனுமதியளித்தது.

நூலின் தோற்றம்
எழுத்தாளர் இசபெல் வில்கர்சன் சாதி: நமது அதிருப்திகளின் தோற்றம்  என்ற நூலினை எழுதும்போது, மிகப்பெரிய தனிப்பட்ட வருத்தத்துடன் உலகளாவிய செய்திகளைப் பெற்று,  போராடி அறிந்து கொண்டதை, இந்நூலில் தனது எழுத்துநடையில் நூலினை அமைத்து, எழுதினார்.

நடிகர்கள்

படத்தயாரிப்பு 
அக்டோபர் 2020 இல், இத்திரைப்படமானது, நெட்ஃபிக்ஸ்க்காக, ''எங்கள் அதிருப்திகளின் தோற்றம்'' (Caste:_The_Origins_of_Our_Discontents) பின்னர், இத்திரைப்படத்தைத் தழுவி, அவா டுவெர்னே எழுதி, தயாரித்து, இயக்குவார் என்று அறிவிக்கப்பட்டது. டுவெர்னே ஃபோர்டு அறக்கட்டளை, எமர்சன் கலெக்டிவ், பிவோடல் வென்ச்சர்ஸ் போன்றவற்றின் நிதியுதவிப் பெற்றார்.

டிசம்பர் 2022 இல், முதன்மை புகைப்படம் எடுத்தல்  பணி தொடங்கியது. நியூசிலாந்து இசைக்கலைஞர் ஸ்டான் வாக்கரின் " ஐ ஆம் (I am) " பாடலுடன் படம் முடிவடைகிறது. இப்பாடல்,  ஆங்கிலம் மற்றும் மாவோரி ஆகிய இருமொழிகளில் பாடி, பதிவு செய்யப்பட்டது.

பட வெளியீடு 
80வது வெனிஸ் சர்வதேச திரைப்பட விழாவில், செப்டம்பர் 6, 2023 அன்று, இத்திரைப்படம் திரையிடப்பட்டது. அங்குதான், இப்படம் கோல்டன் லயன் விருதுக்கு பரிந்துரைக்கப்பட்டது. இதற்கு முன் படத்தின் விநியோக உரிமையை நியான் நிறுவனம் வாங்கியது. 2023 டொராண்டோ சர்வதேச திரைப்பட விழாவில், செப்டம்பர் 11, 2023 அன்று திரையிடப்பட்டது. டிசம்பர் 8, 2023 அன்று, நியூயார்க், லாஸ் ஏஞ்சல்ஸில் சில வரையறுக்கப்பட்ட திரையரங்குகளில் வெளியீடப்பட்டது. ஜனவரி 19, 2024 அன்று, அனைத்து திரையரங்குகளிலும் வெளியிடப்பட்டது. இப்படத்தை, பிளாக் பியர் பிக்சர்ஸ், பிப்ரவரி 9, 2024 அன்று இங்கிலாந்தில் வெளியிட திட்டமிடப்பட்டுள்ளனர்.

பாராட்டுகள்

குறிப்புகள்

வெளி இணைப்புகள் 
 

சமூகப் பிரச்சனைகள் குறித்தான இந்தியத் திரைப்படங்கள்
2023 திரைப்படங்கள்
அமெரிக்க நாடகத் திரைப்படங்கள்
பி. ஆர். அம்பேத்கர் குறித்த திரைப்படங்கள்
மகாராட்டிர புலிகள் காப்பகங்கள்

மகாராட்டிர  புலிகள் காப்பகங்கள் (Tiger reserves of Maharashtra) என்பவை மகாராட்டிர மாநில தேசிய புலிகள் பாதுகாப்பு ஆணையத்தின் கீழ் உள்ள ஆறு அர்ப்பணிக்கப்பட்ட புலிகள் காப்பகங்களை குறிக்கிறது.  இக்காப்பகங்கள் புலி திட்டம் மூலம் அங்கு வாழும் புலிகளுக்கு  சட்டப்பூர்வ பாதுகாப்பை வழங்குகின்றன.  ஒட்டுமொத்தமாக 9,113 சதுர கிலோமீட்டர் பரப்பளவு இந்த  காப்பகங்களின் கட்டுப்பாட்டில் உள்ளதாக மதிப்பிடப்பட்டுள்ளது   மொத்த மாநில பரப்பளவில் இது 3% ஆகும்.

இரண்டு வனவிலங்கு சரணாலயங்களில் புலிகள் இருப்பதைக் காரணம் காட்டி, சுற்றுச்சூழல் ஆர்வலர்கள்  உம்ரெட் கர்கண்ட்லா வனவிலங்கு சரணாலயம் மற்றும் திபேசுவர் வனவிலங்கு சரணாலயம் ஆகியவற்றை புலிகள் காப்பகங்களாக அறிவிக்கும் திட்டத்தை முன்வைத்தனர். இந்நடவடிக்கை புலிகளின் மரபியல் பரவலை ஊக்குவிப்பதற்காக வெவ்வேறு காப்பகங்களுக்கு  இடையில் புலிகள் இடம்பெயர்வதற்காக ஒரு புலி நடைபாதையை உருவாக்கும் என்பது இதற்கான காரணமாகும். 2016 ஆம் ஆண்டு அக்டோபர் மாத நிலவரப்படி இந்த முன்மொழிவு நிராகரிக்கப்பட்டது.

வரலாறு 
முன்னாள் பிரதமர் இந்திரா காந்தியின் முக்கிய திட்டமான புலிகள் திட்டத்தில் புலிகள் காப்பகங்கள் உருவாக்கப்பட்டன.புலிகள் செழித்து வளரவும், வேட்டையாடுபவர்களுக்கு எதிராக சட்டப்பூர்வ பாதுகாப்பைப் பெறவும் பாதுகாப்பான ஒரு சொர்க்கத்தை உருவாக்க இத்திட்டம் திட்டமிட்டது. 1973 ஆம் ஆண்டு புலிகள் திட்டத்தின் கீழ் அறிவிக்கப்பட்ட இந்தியாவின் முதல் ஒன்பது புலிகள் காப்பகங்களில் மேல்காட்டும் ஒன்றாகும். குகமால் தேசியப் பூங்கா இதன் மைய மண்டலமாகும். இதனுடன் மெல்காட் வனவிலங்கு சரணாலயம் மற்றும் இலையுதிர் காடுகள் நிறைந்த வன மண்டலங்களுடன் சேர்ந்துள்ளன. பின்னர், பல ஆண்டுகளாக, ஐந்து கூடுதல் காப்பகங்கள்  உருவாக்கப்பட்டன. 1955 ஆம் ஆண்டில் உருவாக்கப்பட்ட ததோபா தேசியப் பூங்கா, பழமையான தேசிய பூங்காக்களில் ஒன்றாகும். 1993 ஆம் ஆண்டு அந்தாரி வனவிலங்கு சரணாலயத்துடன் இணைந்ததன் மூலம் ததோபோ அந்தாரி புலிகள் காப்பகம் உருவானது.

புலிகள் கணக்கெடுப்பு 
2015 ஆம் ஆண்டு நிலவரப்படி, அனைத்து இந்திய மாநிலங்களிலும், மகாராட்டிர மாநிலம்  ஐந்தாவது பெரிய புலிகள் தொகையைக் கொண்டுள்ளது. மாநிலத்தில் புலிகளின் எண்ணிக்கை 2006 ஆம் ஆண்டில் 103 ஆக இருந்து 2010 ஆம் ஆண்டில் 169 ஆக சீரான உயர்வைக் காட்டியது. 2015 ஆம் ஆண்டில் சமீபத்திய கணக்கெடுப்பு 190 ஆக உயர்ந்துள்ளது, இது 2010 மற்றும் 2015 க்கு இடையில் 12% அதிகரிப்பாகும்.  2018 ஆம் ஆண்டின் நான்காவது புலிகள் கணக்கெடுப்பில் புலிகளின் எண்ணிக்கை 312   ஆக உயர்ந்துள்ளது.

புலிகள் காப்பகங்களின் பட்டியல் 

ஒவ்வொரு புலிகள் காப்பகத்திலும் உள்ள புலிகளின் எண்ணிக்கை குறிப்பிடப்படவில்லை. இவற்றை bigcatsindia.com இல் காணலாம்.

மேற்கோள்கள் 

இந்தியாவிலுள்ள புலிகள் காப்பகங்கள்
மகாராட்டிரம்
வைரமங்கலம் லட்சுமி நாராயணன்

வைரமங்கலம் லட்சுமி நாராயணன் (Vairamangalam Lakshmi Narayanan)(1928-2004) தமிழ்நாட்டைச் சேர்ந்த ஒரு கருநாடக இசைக் கலைஞர் ஆவார். இவர் பிரபல பாடகர் டி. கே ரங்காச்சாரியின் மாணவர்.

ஒரு பாடகராக லட்சுமி நாராயணன் பல்துறை பாடகர் ஆவார். இவரால் ராகங்களின் நுணுக்கங்களை மேம்படுத்தவும் வெளிப்படுத்தவும் முடியும். நளினகாந்தி, நாயகி, நாராயணி, நாடகப்ரியா, நாகஸ்வரலி, தர்மவதி, ஜனரஞ்சனி, அந்தோலிகா போன்ற மிகவும் தெளிவற்ற மற்றும் அரிதாகப் பயன்படுத்தப்படும் ராகங்களில் லட்சுமி நாராயணனால் விரிவாகப் பாட இயலும்.

விருதுகள் 
லட்சுமி நாராயணன் தனது திறமைக்காகப் பல விருதுகளைப் பெற்றுள்ளார். இவரது இசைப் பங்களிப்பிற்காக, இவர் இறப்பதற்குச் சற்று முன், தமிழ்நாடு அரசு அவருக்கு கலைமாமணி விருதினை இவருக்குக் வழங்கியது. திவ்ய பிரபந்தங்கள் பற்றிய இவரது பணிக்காக, இந்திய அரசின் கலாச்சாரத் துறை 2000ஆம் ஆண்டில் இவருக்கு நிதியுதவியினை வழங்கியது.

மேற்கோள்கள் 

தமிழ்நாட்டுப் பாடகர்கள்
2004 இறப்புகள்
1928 பிறப்புகள்
கருநாடக இசைப் பாடகர்கள்
ஈராக்சிசன் மோனோபுளோரைடு

ஈராக்சிசன் மோனோபுளோரைடு (Dioxygen monofluoride) என்பது FO2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.  புளோரின் மற்றும் ஆக்சிசன் தனிமங்கள் சேர்ந்து இந்த இரும சேர்மம் உருவாகிறது. ஈராக்சிசன் மோனோபுளோரைடு குறைந்த வெப்பநிலையில் மட்டுமே நிலைப்புத்தன்மை கொண்டிருக்கும். அறியப்பட்ட பல ஆக்சிசன்  புளோரைடுகளில் இதுவும் ஒன்றாகும்.

தயாரிப்பு
ஈராக்சிசன் இருபுளோரைடை வெப்பச் சிதைவுக்கு உட்படுத்தினால் ஈராக்சிசன் மோனோபுளோரைடு கிடைக்கும்:

O2F2 → F + O2F
F + F → F2

ஆர்கானில் உள்ள நீர்த்த ஆக்சிசன் மற்றும் புளோரின் தனிமங்கள் ஒளியாற் பகுப்பு மூலம் ஈராக்சிசன் மோனோபுளோரைடு சேர்மமாக மாறுகின்றன:

F2 → 2F
F + O2 → O2F

பண்புகள்
ஈராக்சிசன் மோனோபுளோரைடு ஒரு வலுவான ஆக்சிசனேற்ற முகவர் ஆகும். ஓரச்சு அணு உலையில் இதை  தயாரிக்கலாம்.

மேற்கோள்கள் 

ஆக்சிசன் சேர்மங்கள்
ஆக்சிசனேற்றிகள்
அலோக ஆலைடுகள்
தனி உறுப்புகள்
ஆக்சிசன் புளோரைடுகள்
தீமோ

தீமோ (ஆங்கிலம்: Temoh; மலாய்: Temoh; சீனம்: 特莫) என்பது மலேசியா, பேராக் மாநிலம், பத்தாங் பாடாங் மாவட்டத்தில் (Batang Padang District); செண்டிரியாங் எனும் முக்கிமில் அமைந்துள்ள ஒரு சிறிய நகரம் ஆகும். 

கம்பார் - தாப்பா ஆகிய நகரங்களுக்கு இடையில் கம்பார் நகரத்தில் இருந்து 5 கி.மீ; தாப்பா நகரத்தில் இருந்து 8 கி.மீ; தொலைவில் தீமோ நகரம் உள்ளது.

பொது

இந்த நகரத்தின் பெயர் சுங்கை தேமு (Sungai Temu) எனும் ஆற்றில் இருந்து பெறப்பட்டது. ’தெமு’ என்பது இரண்டு ஆறுகளுக்கும் இடையே உள்ள ஒரு சந்திப்பு முனையாகும். இந்த இடத்திற்குப் பெயரிட பிரித்தானியர்கள் வந்தபோது, ​​அவர்கள் தற்செயலாக "தீமோ" என்று பெயரிட்டனர்.

மேற்கோள்கள்

மேலும் காண்க 
 தாப்பா
 கம்பார்
 மாலிம் நாவார்
 பத்தாங் பாடாங் மாவட்டம்

வெளி இணைப்புகள்

மலேசிய நகரங்கள்
பேராக் நகரங்கள்
கலைஞர் மகளிர் உரிமைத் தொகை

கலைஞர் மகளிர் உரிமைத் தொகை (Kalaingar Magalir Urimai Thogai) என்பது தென்னிந்தியாவின், தமிழ்நாட்டின் குடும்பத் தலைவிகளுக்கு மாதம் தோறும் உரிமைத் தொகையாக 1000 ரூபாயை அவர்களின் வங்கிக் கணக்கில் செலுத்தும் தமிழ்நாடு அரசு திட்டமாகும். இத்திட்டம் தமிழக முன்னாள் முதல்வர் மு. கருணாநிதி நினைவாக பெயரிடப்பட்டது. ஒரு கோடி குடும்பத் தலைவிகளுக்கு உரிமைத் தொகை வழங்க திட்டமிடப்பட்டு செயல்படுத்தபட்டது. இத்திட்டம் 2023 செப்டம்பர் 15 ஆம் நாள் தமிழக முன்னாள் முதல்வர் கா. ந. அண்ணாதுரையின் பிறந்த நாளில் மு. க. ஸ்டாலினால் துவக்கிவைக்கப்பட்டது.

பின்னணியும், செயல்படுத்தலும் 
2021 தமிழ்நாடு சட்டமன்றத் தேர்தலின்போது "ஸ்டாலினின் ஏழு உறுதிமொழிகள்" எனும் 10 ஆண்டிற்கான தொலைநோக்கு வாக்குறுதியை அறிவித்தார். அதன்படி தி.மு.க தேர்தல் அறிக்கையில் "தமிழ்நாட்டில் உள்ள குடும்பத் தலைவிகள் அனைவருக்கும் மாதம்தோறும் 1000 ரூபாய் உரிமைத் தொகை வழங்குவோம்" என்ற வாக்குறுதியானது தி.மு.கழகத்தால் கொடுக்கபட்டது. ஆனால் தேர்தலில் தி.மு.க வெற்றிபெற்ற பின்  இத்திட்டம் "தகுதியான மகளிருக்கு மட்டும் உரிமைத் தொகை" என  2023 தமிழ்நாடு சட்டமன்றக் கூட்டத் தொடரில் அறிவிக்கப்பட்டது. அதன்படி திடத்திற்கான விண்ணப்பங்களை வழங்கும் முகாம்கள் தமிழ்நாடு முழுவதும் 2023 சூலை 24 முதல் ஆகத்து 14 வரை நடைபெற்றன. திட்டத்தில் பயன்பெற தமிழ்நாடு முழுவதும் சுமார் 1.63 கோடி பேர் விண்ணப்பித்திருந்தனர். அதில் 1 கோடியே 6 லட்சத்து 50 ஆயிரம் பயனாளிகள் தகுதியானவர்கள் என முதல் கட்டமாக தேர்வு செய்யப்பட்டனர். திட்டத்தில் பயன்பெற தகுதி பெறாதவர்கள் மேல் முறையீடு செய்ய வாய்ப்புகள் வழங்கப்பட்டன.

தகுதிகள் 
குடும்பத்தில் ஒருவர் மட்டுமே உரிமைத் தொகை பெறத் தகுதியானவராவார். 
அரசு பணிபுரியும் அல்லது வருமானவரி செலுத்தும் பெண்கள் பயன் பெற முடியாது. 
வருமான வரி செலுத்தும் அல்லது ஜிஎஸ்டி வருமானத்தை தாக்கல் செய்பவர்களின் மனைவிகள் இத்திட்டத்தில் பலன் பெற முடியாது.
அரசு ஓய்வூதியம் பெறுபவராகவோ, ஓய்வூதியம் பெறுபவரின் மனைவியாகவோ இருப்பவர்கள்  பலன் பெற முடியாது.
சொந்தமாக மகிழுந்து வைத்திருப்பவர்கள் பலன் பெற முடியாது.

பிற மாநிலங்களில் தாக்கம் 
தமிழ்நாட்டில் கலைஞர் மகளிர் உரிமைத் தொகை திட்டத்திற்கு கிடைத்த வரவேற்பைத் தொடர்ந்து கருநாடகத்தில்  இ.தே.கா அரசின் முதல்வர் சித்தராமையாவால் குடும்பத் தலைவிகளுக்கு மாதம் ரூபாய் 2000 வழங்கும் கிரகலட்சுமி என்ற திட்டத்தை 2023 ஆகத்து மாதம் துவக்கிவைத்தார்.
மகாராட்டிரத்தில் 2024 ஆகத்தில் லடுக்கி பகின் யோஜனா என்ற பெயரில் மகளிருக்கு மாதம் 1500 உதவித் தொகை வழங்கும் திட்டம் மாநில அரசால் துவக்கப்பட்டது. 
சார்க்கண்டு மாநிலத்தில் மகளிருக்கு மாதம் 1000 ரூபாய் வழங்கும் திட்டம் ஹேமந்த் சோரன் தலைமையிலான மாநில அரசால் செயல்படுத்தப்பட்டது.
மத்தியப் பிரதேசத்தில் 2023 ஆம் ஆண்டு மகளிருக்கு மாதம்தோறும் உதவித் தொகை வழங்கும் திட்டத்தை சிவராஜ் சிங் சௌகான் தலைமையிலான பாஜக மாநில அரசால் செயல்படுத்தப்பட்டது.

மேற்கோள்கள்

வெளி இணைப்புகள்
  கலைஞர் மகளிர் உரிமைத் தொகை

தமிழ்நாடு அரசின் பெண்களுக்கானத் திட்டங்கள்
ஆர்ட்டெமிசியா அன்னுவா

ஆர்ட்டெமிசியா அன்னுவா (தாவர வகைப்பாட்டியல்: Artemisia annua) என்பது  சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள்   மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான,  "ஆர்டெமிசியா" பேரினத்தில், 407 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. 1753 ஆம் ஆண்டு கண்டறியப்பட்டது. இத்தாவரம், ஆத்திரேலியா கண்டம் நீங்கலாக பிற கண்டங்களில் காணப்படுகிறது. இது சீன மூலிகை மருத்துவத்தில் பயன்படுத்தப்படுகிறது. இதில் இருந்தே, மலேரியாவுக்கு மருந்து கண்டுபிடிக்கப்பட்டது.

மேற்கோள்கள்

மூலிகைகள்
துரோங்

துரோங் (ஆங்கிலம்: Terong; மலாய்: Terong; சீனம்: 特隆) என்பது மலேசியா, பேராக் மாநிலம், லாருட், மாத்தாங், செலாமா மாவட்டத்தில் (Larut, Matang and Selama District) அமைந்துள்ள ஒரு சிறிய கிராமப்புற நகரம்; மற்றும் ஒரு முக்கிம் ஆகும்.

சங்காட் ஜெரிங்; பந்தாய் ரெமிஸ் ஆகிய இரு நகரங்களுக்கும் இடையில் அமைந்துள்ள இந்த நகரம், அதன் நீரின் தரம் மற்றும் அதன் நீர்வீழ்ச்சிக்கும் மிகவும் பிரபலமானது. அத்துடன் இந்தக் கிராமப்புற நகரம் ஒரு சிறிய நகரமாக இருந்தாலும் இயற்கையான சூழலைக் கொண்ட அழகிய கிராமமாக அறியப்படுகிறது. இயற்கைச் சூழலை விரும்பும் பலர் இந்தக் கிராம நகரத்திற்கு வருவது வழக்கம்.

பொது

இங்குள்ள துரோங் வெப்ப நீரூற்றுகள் (Trong Hot Springs) மிகவும் பழைமையானவை; மிகவும் புகழ்பெற்றவை. நீர்வீழ்ச்சிக்கு செல்ல அணுக அனுமதி தேவை. நீர்வீழ்ச்சி இரண்டு முக்கிய பிரிவுகளைக் கொண்டுள்ளது. பல இரண்டாம் நிலை நீர்வீழ்ச்சிகளும் உள்ளன.

1900-ஆம் ஆண்டுகளில் இங்கு அதிகமான ரப்பர் தோட்டங்கள் இருந்தன. அந்தத் தோட்டங்களில் ஆயிரக் கணக்கான தமிழர்கள் வேலை செய்தனர். ஏறக்குறைய ஏழு தமிழ்ப்பள்ளிகள் இருந்தன. இப்போது மூன்று தமிழ்ப்பள்ளிகள் மட்டுமே இயங்கி வருகின்றன. முன்பு ரப்பர் தோட்டங்கள் இருந்த இடங்களில் தற்சமயம் செம்பனை பயரிடப்படுகிறது.

துரோங் தமிழ்ப்பள்ளிகள்

பேராக்; லாருட், மாத்தாங், செலாமா மாவட்டத்தின் (Larut, Matang and Selama District) துரோங் பகுதியில் 3 தமிழ்ப்பள்ளிகள் உள்ளன. அவற்றில் 108 மாணவர்கள் பயில்கிறார்கள். 24 ஆசிரியர்கள் பணிபுரிகிறார்கள். மலேசிய கல்வி அமைச்சு, 2022-ஆம் ஆண்டு சூன் மாதம் வெளியிட்ட புள்ளிவிவரங்கள்:

மேற்கோள்கள்

மேலும் காண்க 
 சங்காட் ஜெரிங்
 பந்தாய் ரெமிஸ்
 தைப்பிங்
 லாருட், மாத்தாங், செலாமா மாவட்டம்

வெளி இணைப்புகள்

மலேசிய நகரங்கள்
பேராக்
பல்பீர் சிங் சித்து

பல்பீர் சிங் சித்து (Balbir Singh Sidhu) இந்தியாவைச் சேர்ந்த ஓர் அரசியல்வாதியாவார். பஞ்சாப் சட்டப் பேரவையில் சட்டமன்ற உறுப்பினராகவும் பஞ்சாப் அரசாங்கத்தில் சுகாதாரம் மற்றும் குடும்ப நலம் மற்றும் தொழிலாளர் துறை அமைச்சராகவும் இருந்தவர்.

தொழில் 
பல்பீர் சிங் சித்து 1990 ஆம் ஆண்டுகளில் இந்திய தேசிய காங்கிரசு கட்சியில் சேர்ந்தார். பஞ்சாப் இளைஞர் காங்கிரசு குழுவின் இணைச் செயலாளராகவும், பின்னர் துணைத் தலைவராகவும், மூத்த துணைத் தலைவராகவும் பணியாற்றினார். 1999 ஆம் ஆண்டு நடைபெற்ற மக்களவை தேர்தலின் போது பஞ்சாபில் காங்கிரசு கட்சியின் பொறுப்பாளராகவும் நியமிக்கப்பட்டார்.

2007 ஆம் ஆண்டில் பஞ்சாப் சட்டமன்றத் தேர்தலில் இவர் கரார் சட்டமன்றத் தொகுதியில் சிரோமணி அகாலி தளம் வேட்பாளர் இயசுசித்து சிங்கை தோற்கடித்து வெற்றி பெற்றார்.  மீண்டும் எசு.ஏ.எசு நகர் சட்டமன்றத் தொகுதியில் 2012 மற்றும் 2017 ஆம் ஆண்டு தேர்தல்களில் போட்டியிட்டு வெற்றி பெற்றார். 

2022 ஆம் ஆண்டு சூன் மாதம் 4 ஆம் தேதியன்று சண்டிகரில் உள்ள கட்சி அலுவலகத்தில் இராச் குமார் வெர்கா, குர்ப்ரீத் சிங் கங்கர், சுந்தர் சாம் அரோரா மற்றும் பலருடன் பாரதிய சனதா கட்சியில் சேர்ந்தார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
1959 பிறப்புகள்
பஞ்சாப் சட்டமன்ற உறுப்பினர்கள்
பஞ்சாப் நபர்கள்
சையத் சாபர் இசுலாம்

சையத் சாபர் இசுலாம் (Syed Zafar Islam) இந்தியாவைச் சேர்ந்த ஓர் அரசியல்வாதியாவார்.  உத்தரபிரதேச மாநிலத்திலிருந்து மாநிலங்களவையில்  நாடாளுமன்ற உறுப்பினராக இருந்தார்.  தற்போது பாரதிய சனதா கட்சியின் தேசிய செய்தி தொடர்பாளர்களில் ஒருவராகவும் உள்ளார். சையது சாபர் இசுலாம் ஒரு முன்னாள் முதலீட்டு வங்கியாளராகவும் இந்திய துணை நிறுவனமான இடாய்ச்சு வங்கியின் முன்னாள் நிர்வாக இயக்குநரும் ஆவார். இவர் கட்சியின் முக்கிய முசுலிம் தலைவர்களில் ஒருவராகக் கருதப்படுகிறார்.

2017 முதல் 2020 ஆம் ஆண்டு வரை ஏர் இந்தியாவின் அதிகாரப்பூர்வமற்ற சுயாதீன இயக்குநராகவும் பணியாற்றினார்.

அரசியல் வாழ்க்கை

அரசியல் பிரவேசம் 
சையத் சாபர் இசுலாம் நரேந்திர மோதியின் அரசியலால் பாதிக்கப்பட்டு, இந்தியாவின் இடாய்ச்சு வங்கியின் இயக்குநர் பதவியை விலகல் செய்த பின்னர் 5 ஏப்ரல் 2014 அன்று பாரதிய சனதா கட்சியில்  சேர்ந்தார். பின்னர் கட்சியின் தேசிய செய்தி தொடர்பாளராக நியமிக்கப்பட்டார். 2017 ஆம் ஆண்டில்  இவர் அமைச்சரவையின் நியமனக் குழுவால் ஏர் இந்தியாவின் அதிகாரப்பூர்வமற்ற சுயாதீன இயக்குநராக நியமிக்கப்பட்டார். சோதிராதித்ய சிந்தியாவின் நெருங்கிய நண்பரான சாபர், 2020 ஆம் ஆண்டில் காங்கிரசில் இருந்து பாரதிய சனதா கட்சிக்கு  சிந்தியா மாறவும், கமல்நாத்தின் தேர்ந்தெடுக்கப்பட்ட மத்தியப் பிரதேச காங்கிரசு அரசாங்கத்தை கவிழ்க்கவும் உதவுவார் என்று நம்பினார். பல தேசிய செய்தித்தாள்களில் அரசியல் மற்றும் பொருளாதார விவகாரங்கள் பற்றிய கருத்துக்களையும் இவர் எழுதினார்.

பாராளுமன்ற உறுப்பினர் 
2020 ஆம் ஆண்டு நடைபெற்ற இடைத்தேர்தலில், உத்தரபிரதேசத்தில் இருந்து காலியான மாநிலங்களவை  பதவிக்கு இவர் போட்டியின்றி தேர்ந்தெடுக்கப்பட்டார்.

மேலும் பார்க்க 
 பாரதிய ஜனதா கட்சி
 ஆரிப் முகமது கான்
 முக்தார் அப்பாசு நக்வி

மேற்கோள்கள் 

வாழும் நபர்கள்
மாநிலங்களவை உறுப்பினர்கள்
உத்தரப் பிரதேச நபர்கள்
பாரதிய ஜனதா கட்சி அரசியல்வாதிகள்
அலோகாசியா சினுவாட்டா

அலோகாசியா சினுவாட்டா, அராசியே குடும்பத்தைச் சேர்ந்த ஒரு பூக்கும் தாவரமாகும். பொதுவாக அலோகாசியா குயில்ட் ரீம்ஸ் அல்லது 'அலோகாசியா புல்லட்டா என்று அழைக்கப்படும் இத்தாவரம் பிலிப்பீன்சில் உள்ள சமர், லெய்ட் மற்றும் மின்டனாவோவின் சில பகுதிகளில் உள்ள சுண்ணாம்புக் காடுகளை முதன்மையாகக் கொண்டதாகும்.  பன்னாட்டு இயற்கைப் பாதுகாப்புச் சங்கம் இதனை ஆபத்தான இனமாக வகைப்படுத்தியுள்ளது. இயற்கை சூழலில் ஆபத்தான நிலை இத்தாவரத்திற்கு இருந்தபோதிலும், வீட்டு தாவரமாக வளர்க்கப்பட்டு வருகிறது.

வகைப்பாட்டியல் 
இது 1885 ஆம் ஆண்டில்  நிக்கோலஸ் எட்வர்ட் பிரவுன் என்பவரால் எழுதப்பட்ட 'தி கார்டனர்ஸ் குரோனிக்கல் நூலில் முதன்முதல் பதிவுசெய்யப்பட்டுள்ளது.

மேற்கோள்கள் 

மிக அருகிய இனங்கள்
தாவரவியல் பெயருடையக் கட்டுரைகள்
துகாரினோவைட்டு

துகாரினோவைட்டு (Tugarinovite)  என்பது MoO2 என்ற மூலக்கூற்று வாய்பாட்டால் விவரிக்கப்படும் அரிய மாலிப்டினம் ஆக்சைடு கனிமமாகும். கந்தக குறைபாட்டைக் குறைக்கும் சூழலில் உருகா உருமாற்றத்துடன் தொடர்புடைய முதன்மை கனிம கட்டமாக துகாரினோவைட்டு தோன்றுகிறது. கனிமம் தோன்றுமிடத்தில் யுரேனினைட்டு, மாலிப்டினைட்டு, கலீனா, சிர்கான் மற்றும் உல்பெனைட்டு  ஆகிய கனிமங்களுடன் காணப்படுகிறது.

முதன்முதலில் உருசியாவின் தூர-கிழக்கு பிராந்தியத்தில் உள்ள அமுர்சுகாயா மாகாணத்தில் உள்ள லென்சுகாய் மாலிப்டினம்-யுரேனியம் படிவுகளில் துகாரினோவைட்டு கண்டறியப்பட்டது. இது மாசுகோவில் உள்ள வெர்னாட்சுகி நிறுவனத்தைச் சேர்ந்த புவி வேதியியலாளர் இவான் அலெக்சீவிச்சு துகாரினோவின் நினைவாக கனிமத்திற்கு துகாரினோவைட்டு எனப் பெயரிடப்பட்டது. உருசியாவில் கிடைத்ததற்கு அடுத்து மெக்சிகோவின் சிகூவாகூவாவில் உள்ள அலெண்டே விண்கல், சப்பானின் நான்செய் தீவுக்கூட்டம் மற்றும் செக் குடியரசின் போகிமியா ஆகிய இடங்களிலும் துகாரினோவைட்டு கனிமம் இருப்பதாக பதிவாகியுள்ளது.

மேற்கோள்கள்

மாலிப்டினக் கனிமங்கள்
ஆக்சைடு கனிமங்கள்
ஒற்றைச்சரிவச்சுக் கனிமங்கள்